**JASLICE 2021**

*Po letu premora so jaslice ponovno postavljene v večjem obsegu. Tudi na ta način izražamo upanje, da nas epidemija ne bo vrgla na tla.  
Jaslice so postavljene v treh sklopih.*

1. Osrednji del je prikaz Svete družine v votlini, kjer se je rodilo Božje dete. N ad votlino je prikazano mesto Betlehem, kamor sta se odpravila Marija in Jožef, da bi se popisala. Prenočišče sta našla v hlevu, kjer je Marija porodila Jezusa.

2. Desno od Betlehema opazimo cerkvice naše župnije in vasice okrog njih. Vmes so postavljene nekatere slovenske znamenitosti: solkanski most, predjamski grad, cerkvica Sv. Janeza Krstnika iz Bohinja in še druge zanimivosti naših krajev, vključno z mojo rojstno hišo in nam dobro znani most v kraju Jelovec. Prizore zaključuje naša farna cerkev, v katero ob melodiji zvonov vstopajo pastirčki.

3. V jaslice je vključena tudi naša domovina, ki letos praznuje trideset let osamosvojitve. V počastitev tega dogodka smo v jaslice vključili dva bisera Slovenije: ponosni Triglav, Blejsko jezero z otokom in Blejski grad.

*Ob ogledu vas vabim, da ste pozorni na nekatere gibljive prizore: iz votline se prikaže medved, delavce boste našli pri žaganju lesa in cepljenju drv, … Pozorni bodite tudi na menjavo dneva in noči.*

*Vsi prizori se bodo pred vami odvili v 240. sekundah. Predlagam, da si jaslice ogledate spoštljivo in doživite vse te prizore tako kot mi, ki smo jaslice z veseljem postavljali.*

*Blagoslovljen Božič in pogumno in zdravi vstopite v leto 2022.*

*Avtor jaslic Ciril UDOVČ s sodelavci*